**ŠVENČIONIŲ RAJONO SAVIVALDYBĖS 2021 METŲ**

**ŠVIETIMO PAŽANGOS ATASKAITA**

Švenčionių rajono savivaldybės 2021 metų švietimo pažangos ataskaita parengta vadovaujantis Valstybinės švietimo 2013–2022 metų strategijos II prioritetine kryptimi „Švietimo kokybės kultūra“, atsižvelgiant į Švenčionių rajono savivaldybės 2021–2027 m. strateginio plėtros plano antrojo prioriteto (Socialiai atsakinga, išsilavinusi, sveika ir saugi visuomenė) antrąjį strateginį tikslą – besimokančios visuomenės poreikiams atitinkančios švietimo sistemos plėtojimas, atsižvelgiant į Švenčionių rajono savivaldybės vykdomos nuolatinės švietimo būklės stebėsenos rodiklius. Šioje ataskaitoje pateikiami Švenčionių rajono savivaldybės švietimo įstaigų veiklos rezultatai ir jų kaita, švietimo pažanga analizuojama numatytų tikslų, jų įgyvendinimui numatytų uždavinių ir jų pamatavimui detalizuotų produktų kriterijų požiūriu.

2021 metais dėl ekstremalios situacijos šalyje ir karantino dėl COVID-19 pandemijos savivaldybė ir švietimo įstaigos turėjo pertvarkyti savo veiklą vadovaudamiesi Lietuvos Respublikos Vyriausybės, Valstybės ekstremaliųjų situacijų operacijų vadovo priimtais sprendimais, Švietimo, mokslo ir sporto ministerijos (ŠMSM) dokumentais ir rekomendacijomis dėl nuotolinio mokymo organizavimo būdo, aplinkraščiais bei Savivaldybės ekstremalių situacijų grupės sprendimais. Tokia situacija turėjo įtakos rajono švietimo sektoriaus 2021 metams išsikeltų tikslų, uždavinių ir priemonių įgyvendinimui ir koregavo jų rezultatus.

1. **Švietimo paslaugų prieinamumas**

**Švietimo įstaigų tinklas**

Švenčionių rajono savivaldybėje 2021–2022 m. m.:

ikimokyklinio ugdymą programą vykdo 4 ugdymo įstaigos: 2 lopšeliai-darželiai, 2 gimnazijos ir 1 gimnazijos skyrius;

priešmokyklinio ugdymo programą vykdo 5 ugdymo įstaigos: 2 lopšeliai-darželiai, 3 gimnazijos ir 1 gimnazijos skyrius;

pradinio ugdymo programą vykdo 4 gimnazijos ir 1 gimnazijos skyrius;

pagrindinio ugdymo programą - pradinio ugdymo programą vykdo 4 gimnazijos ir 1 gimnazijos skyrius;

vidurinio ugdymo programą vykdo - pradinio ugdymo programą vykdo 4 gimnazijos ir 1 gimnazijos skyrius;

visos bendrojo ugdymo programos lenkų ir rusų dėstomosiomis kalbomis vykdomos 1 gimnazijoje.

*1 lentelė*

**Švenčionių rajono savivaldybės švietimo įstaigų tinklas 2021–2022 m. m.**

|  |  |  |  |
| --- | --- | --- | --- |
| **Bendrojo ugdymo mokyklos** | **Ikimokyklinio ugdymo įstaigos** | **Neformaliojo vaikų švietimo įstaigos** | **Švietimo pagalbos įstaigos** |
| Švenčionių Zigmo Žemaičio gimnazija | Švenčionių lopšelis-darželis „Gandriukas“ | Švenčionių Juliaus Siniaus meno mokykla | Švenčionių rajono švietimo pagalbos tarnyba |
| Švenčionių Zigmo Žemaičio gimnazijos Adutiškio skyrius\*\*\* | Švenčionėlių lopšelis-darželis „Vyturėlis“ | Švenčionėlių meno mokykla |  |
| Švenčionėlių Karaliaus Mindaugo gimnazija |  | Pabradės meno mokykla |  |
| Pabradės „Ryto“ gimnazija\* |  | Švenčionių rajono sporto centras\*\* |  |
| Pabradės „Žeimenos“ gimnazija |  | Kaltanėnų ugdymo ir turizmo centras\*\* |  |
| **4** | **2** | **5** | **1** |

\* gimnazijoje veikia ir 12 ikimokyklinio ugdymo grupių;

\*\* pagrindinė įstaigų veikla – ne švietimo, tačiau vykdomos ir švietimo veiklos;

\*\*\* ne juridinis asmuo.

*2 lentelė*

**Švenčionių rajono savivaldybės mokyklų skaičiaus pokytis 2019–2021 m.**

|  |  |  |
| --- | --- | --- |
| **Mokyklų tipai/grupės** | **Įstaigų skaičius** | **Pokytis** |
| **2019 m.** | **2020 m.** | **2021 m.** |
| **Ikimokyklinio ugdymo mokyklos** | **3** | **2\*** | **2\*** | **-1\*** |
| Pradinės mokyklos | 1 | 0 | 0 | -1 |
| Progimnazijos | 2 | 0 | 0 | -2 |
| Pagrindinės mokyklos | 1 | 0 | 0 | -1 |
| Gimnazijos | 4 | 4 | 4 | 0 |
| **Bendrojo ugdymo mokyklos** | **8** | **4** | **4** | **-4** |
| **Neformaliojo vaikų švietimo mokyklos\*\*** | **5** | **5** | **5** | **0** |
| **Iš viso:** | **16** | **11** | **11** | **-5** |

\* 2020 m. Švenčionių r. Pabradės lopšelis-darželis „Varpelis“ buvo prijungtas prie Švenčionių rajono Pabradės „Ryto“ gimnazijos. Gimnazija vykdo ikimokyklinio ugdymo programą.

\*\* Vykdančios FŠPU ir NVŠ programas.

2020 m. rugpjūčio 31 d. buvo reorganizuota Švenčionių pradinė mokykla, Švenčionių progimnazija, Švenčionių r. Adutiškio pagrindinė mokykla prijungiant prie Švenčionių Zigmo Žemaičio gimnazijos. Švenčionių r. Švenčionėlių progimnazija buvo sujungta su Švenčionių r. Švenčionėlių Mindaugo gimnazija, o Švenčionių r. Pabradės lopšelis–darželis „Varpelis“ buvo prijungtas prie Švenčionių rajono Pabradės „Ryto“ gimnazijos. 2021 m. mokyklų tinklas nesikeitė.

*1 diagrama*

**Vidutinis mokinių skaičius bendrojo ugdymo mokyklose**

*Duomenų šaltinis: ŠVIS*

**Mokinių skaičiaus kitimo dinamika**

*2 diagrama*

**Mokinių skaičius rajono savivaldybės bendrojo ugdymo mokyklose**

*Duomenų šaltinis: ŠVIS*

*3 diagrama*

**Mokinių skaičius savivaldybės bendrojo ugdymo mokyklose pagal ugdymo programas**

*Duomenų šaltinis: ŠVIS,*

 Mokinių skaičius savivaldybėje mažėjo 2020­–2021 m. m. 4,3% , 2021–2022 m. m. 6%. 2021–2022 m. m. lyginant su 2018–2019 m. m. pradinėse klasėse mokinių skaičius padidėjo 1 %, pagal vidurinio ugdymo programą besimokančių mokinių skaičius sumažėjo 8,7%, pagal pagrindinio ugdymo programą 9,2%. Numatomas per artimiausius tris metus mažėjantis vidurinio ugdymo programos mokinių skaičius (2,5-3% per metus). Jungtinės klasės 2020–2021 m. m. komplektuojamos tik vienos gimnazijos skyriuje (trys klasės 1-4, 5-6, 7-8).

***IŠVADA.*** *Pažanga pasiekta iš dalies. Nors bendrojo ugdymo mokyklų tinklas tvarkomas sistemingai, vidutinis mokinių skaičius mokyklose ženkliai viršija analogiškus Lietuvos rodiklius, per 2019–2021 m. laikotarpį bendrojo ugdymo mokyklų skaičius sumažėjo 4, tačiau nesumažėjo jungtinių 1–8 klasių.*

1. **Ikimokyklinio ugdymo prieinamumas**

*4 diagrama*

**Ikimokykliniame ugdyme dalyvaujančių vaikų (0-5 m.) dalis (proc.)**

*Duomenų šaltinis: ŠVIS,*

*3 lentelė*

**Ikimokyklinio ir priešmokyklinio ugdymo grupių Švenčionių rajono savivaldybėje skaičius**

|  |  |  |  |  |
| --- | --- | --- | --- | --- |
| **Įstaigos pavadinimas** | **2018–2019 m. m.** | **2019–2020 m. m.** | **2020–2021 m. m.** | **2021–2022 m. m.** |
| IU grupės | PU grupės | IU grupės | PU grupės | IU grupės | PU grupės | IU grupės | PU grupės |
| Švenčionių lopšelis-darželis ,,Gandriukas” | **10** | **2** | **10** | **2** | **10** | **2** | **10** | **2** |
| Pabradės lopšelis-darželis ,,Varpelis” | **12** | **1** | **13** | **1** | **-** | **-** | **-** | **-** |
| Švenčionėlių lopšelis-darželis ,,Vyturėlis” | **8** | **2** | **8** | **2** | **9** | **2** | **9** | **2** |
| Švenčionėlių progimnazija | **-** | **1** | **-** | **-** | **-** | **-** | **-** | **-** |
| Švenčionių pradinė mokykla | **-** | **1** | **-** | **1** | **-** | **-** | **-** | **-** |
| Adutiškio pagrindinė mokykla | **1** | **-** | **-** | **-** | **-** | **-** | **-** | **-** |
| Pabradės ,,Ryto“ gimnazija | **-** | **3** | **-** | **2** | **12** | **2** | **12** | **2** |
| Pabradės ,,Žeimenos“ gimnazija | **-** | **1** | **1** | **1** | **-** | **2** | **0** | **2** |
| Švenčionių Zigmo Žemaičio gimnazija | **-** | **-** | **-** | **-** | **1** | **1** | **1** | **2** |
| **Iš viso**  | **31** | **11** | **32** | **9** | **32** | **9** | **32** | **10** |
| **42** | **41** | **41** | **42** |

*Duomenų šaltinis: Kultūros, švietimo, jaunimo ir sporto skyriaus informacija*

Atsižvelgiant į didėjantį priešmokyklinio ugdymo poreikį, savivaldybėje 2021–2022 m. įsteigta papildoma priešmokyklinio ugdymo grupė Švenčionių Z. Žemaičio gimnazijoje, o nuo 2021 m. kovo 1 d. – ikimokyklinė grupė, dirbanti pagal Valdorfo metodiką Švenčionėlių lopšelyje-darželyje „Vyturėlyje“.

2021 m. rugsėjo 1 d. savivaldybėje socialinę riziką patiriančiose šeimose augo 33 ikimokyklinio amžiaus vaikai. Ikimokyklines įstaigas lankė 23 vaikai, dar 6 lankys nuo 2022 m. Privalomas ikimokyklinis ugdymas skirtas 9 vaikams.

***IŠVADA.*** *Pažanga padaryta. Per 2015–2021 m. laikotarpį ikimokykliniame ir priešmokykliniame ugdyme dalyvaujančių 0–5 metų vaikų dalis padidėjo (nuo 44 proc. iki 55 proc.) sumažėjo skirtumas lyginant su analogišku Lietuvos vidurkiu, ikimokyklinio ir priešmokyklinio grupių skaičius nemažėjo.*

1. **Neformalaus vaikų švietimo ir formalųjį švietimą papildančio ugdymo prieinamumas**

*4 lentelė*

**Įgyvendinamos neformaliojo vaikų švietimo (NVŠ) programos**

|  |  |  |  |  |
| --- | --- | --- | --- | --- |
| **Metai** | **NVŠ programų, kurių finansavimo pobūdis tikslinis NVŠ finansavimas, skaičius** | **NVŠ programų, kurių finansavimo pobūdis netikslinis NVŠ finansavimas, skaičius** | **FŠPU programų skaičius** | **Bendras programų skaičius** |
| 2019 m. | 18 | 12 | 48 | 78 |
| 2020 m. | 17 | 18 | 51 | 86 |
| 2021 m. | 16 | 15 | 51 | 82 |
| **Pokytis** | **-2** | **+3** | **+3** | **+4** |

*Duomenų šaltinis: ŠVIS, Kultūros, švietimo, jaunimo ir sporto skyriaus informacija*

*5 lentelė*

**Neformaliojo vaikų švietimo (NVŠ) programas lankančių mokinių skaičius**

|  |  |  |  |  |  |
| --- | --- | --- | --- | --- | --- |
| **Metai** | **Bendrojo ugdymo mokyklų NVŠ programos** | **NVŠ programos, kurių finansavimo pobūdis tikslinis NVŠ finansavimas** | **NVŠ programos, kurių finansavimo pobūdis netikslinis NVŠ finansavimas** | **FŠPU programos** | **Dalyvauja NVŠ programose arba lanko bendrojo ugdymo mokyklų būrelius, % nuo bendro mokinių skaičiaus** |
| 2019 m. | 1313 | 805 | 181 | 539 | 73,57% |
| 2020 m. | 1326 | 777 | 174 | 522 | 74,28% |
| 2021 m. | 1272 | 706 | 226 | 464 | 72,90% |
| **Pokytis** | **-41** | **-99** | **+45** | **-75** | **-0,67%** |

*Duomenų šaltinis: ŠVIS*

2021 m. įgyvendinamų NVŠ ir FŠPU programų skaičius sumažėjo 4 (5 %). Didžiausią įtaką mažėjimui turėjo COVID-19 epidemija ir jos pasekmė – teikėjų netikrumas dėl galimybės vykdyti programas epidemijos metu.

2021 m. sumažėjo mokinių lankančių NVŠ programas skaičius (3,2 % bendrojo ugdymo mokyklose, 12,3 % NVŠ programose, kurių finansavimo pobūdis tikslinis NVŠ finansavimas, 14 % meno mokyklose, o padidėjo 25 % NVŠ programose, kurių finansavimo pobūdis netikslinis NVŠ finansavimas). Didžiausią įtaką mažėjimui turėjo COVID-19 epidemija ir mažėjantis bendras mokinių skaičius.

*5 diagrama*

**Neformaliojo švietimo galimybėmis mokykloje ir kitur besinaudojančių mokinių dalies (proc.) nuo bendro mokinių skaičiaus palyginimas**

*Duomenų šaltinis: ŠVIS*

Neformaliojo švietimo galimybėmis mokykloje ir kitur besinaudojančių mokinių dalis 2021 m. sudarė 72,9 % nuo bendro mokinių skaičiaus ir buvo 1,4 % mažesnis už fiksuotą didžiausią reikšmę per praėjusius 5 metus, tačiau išliko ženkliai didesnis už analogišką Lietuvos rodiklį (apie 10%).

***IŠVADA.*** *Pažanga nepadaryta. Sumažėjo tiek vykdomų programų, tiek jose dalyvaujančių mokinių skaičius, iš dalies dėl objektyvių priežasčių (COVID-19 epidemijos pasekmių), tačiau NVŠ veiklose dalyvaujančių mokinių dalis išliko didesnė už Lietuvos analogišką rodiklį.*

1. **Specialiosios ir švietimo pagalbos teikimas**

**Specialiosios pagalbos teikimas**

*6 lentelė*

**Specialiųjų ugdymosi poreikių turinčių mokinių bendrojo ugdymo mokyklose kaita**

|  |  |  |  |
| --- | --- | --- | --- |
| **Metai** | **2019 m.** | **2020 m.** | **2021 m.** |
| Specialiųjų poreikių mokinių skaičius bendrojo ugdymo mokyklose | 297 | 313 | 300 |
| Specialiųjų poreikių mokinių dalis nuo bendro mokinių skaičiaus bendrojo ugdymo mokyklose | 12,2% | 13,4% | 13,0% |

*Duomenų šaltinis: ŠVIS*

*7 lentelė*

**Bendrojo ugdymo mokyklose dirbančių švietimo pagalbos specialistų skaičius rajone**

|  |  |  |  |  |  |
| --- | --- | --- | --- | --- | --- |
| **Metai** | **Psichologų** | **Logopedų** | **Specialiųjų pedagogų\*** | **Socialinių pedagogų** | **Mokytojų padėjėjų** |
| 2019 m. | 2 | 4 | 4 | 6 | 17 |
| 2020 m. | 2 | 4 | 4 | 7 | 24 |
| 2021 m. | 3 | 4 | 4 | 7 | 26 |

\*be specialiųjų pedagogų, dirbančių specialiosiose (lavinamosiose) klasėse

*Duomenų šaltinis: Kultūros, švietimo, jaunimo ir sporto skyriaus informacija*

*6 diagrama*

**Pagalbos specialistų skaičius tenkantis 100-ui mokinių bendrojo ugdymo mokyklose**

*Duomenų šaltinis: ŠVIS*

***IŠVADA.*** *Pažanga padaryta. Per 2019–2021 m. laikotarpį savivaldybės bendrojo ugdymo mokyklose padidėjo švietimo pagalbos specialistų skaičius, daugiausia įsteigta mokytojo padėjėjų etatų, tačiau švietimo pagalbos specialistų skaičius, tenkantis 100-ui mokinių dar nepasiekė panašių savivaldybių analogiško rodiklio vidurkio.*

1. **Nemokamo maitinimo ir pavėžėjimo organizavimas**

*8 lentelė*

**Mokinių, kuriems skirtas nemokamas maitinimas ir parama mokinio reikmėms įsigyti, skaičius rajono ugdymo įstaigose**

|  |  |  |
| --- | --- | --- |
| **Metai** | **Mokinių, kuriems skirtas nemokamas maitinimas skaičius** | **Mokinių, kuriems skirta parama mokinio reikmėms įsigyti skaičius** |
| 2019 | 533 | 551 |
| 2020 | 792\* | 570 |
| 2021 | 867\*\* | 499 |

\* nemokamai maitinami visi priešmokyklinukai ir pirmokai

\*\* nemokamai maitinami visi priešmokyklinukai, pirmokai ir antrokai

*Duomenų šaltinis: Kultūros, švietimo, jaunimo ir sporto skyriaus informacija*

*9 lentelė*

**Pavežamų bendrojo ugdymo mokinių skaičius ir dalis Švenčionių rajono savivaldybėje**

|  |  |  |  |
| --- | --- | --- | --- |
| **Mokslo metai** | **Vežiojamų mokinių sk.** | **Bendras mokinių skaičius** | **Dalis (proc.)** |
| 2015-2016 | 846 | 2673 | 31,65 |
| 2016-2017 | 837 | 2569 | 32,58 |
| 2017-2018 | 798 | 2439 | 32,72 |
| 2018-2019 | 730 | 2369 | 30,81 |
| 2019-2020 | 683 | 2362 | 28,92 |
| 2021-2022 | 623 | 2296 | 27,13 |

*Duomenų šaltinis: ŠVIS, Kultūros, švietimo, jaunimo ir sporto skyriaus informacija*

*7 diagrama*

**Pavežamų bendrojo ugdymo mokinių dalis nuo bendro mokinių skaičiaus**

*Duomenų šaltinis: ŠVIS*

Nuo 2019 iki 2021 m. kaimuose ir miesteliuose toliau kaip 3 km nuo mokyklos gyvenančių mokinių bei vežamų mokinių į mokyklą ir atgal namo skaičius ir dalis nuo bendro mokinių skaičiaus, lyginant su 2019 m., 2021 metais sumažėjo atitinkamai 107 ir 3,68 % proc. Visi mokiniai, kuriems reikalingas pavėžėjimas, vežami į mokyklas.

***IŠVADA.*** *Situacija iš esmės nepakito. Mokinių, kuriems skirtas nemokamas maitinimas skaičius didėjo dėl socialinės paramos mokiniams įstatyme numatyto nemokamo maitinimo skyrimo visiems priešmokyklinio amžiaus ir 1-2 klasių mokiniams, mokinių, kuriems skirta parama mokinio reikmėms įsigyti, skaičius sumažėjo 9 % , pavežamų mokinių skaičius mažėjo.*

1. **Aprūpinimas mokymo priemonėmis**

*10 lentelė*

**Lėšų vadovėliams ir kitoms mokymo priemonėms (įskaitant skaitmenizavimo lėšas) panaudojimas, tūkst. Eur**

|  |  |  |  |
| --- | --- | --- | --- |
|  | **2019 m.** | **2020 m.** | **2021 m.** |
| Ugdymo lėšos, tūkst. Eur  | 101,6 | 220,4 | 292 |

*Duomenų šaltinis: Kultūros, švietimo, jaunimo ir sporto skyriaus informacija*

Lėšos, kurias rajono bendrojo ir ikimokyklinio ugdymo mokyklos panaudojo naujiems vadovėliams ir mokymo priemonėms įsigyti nuosekliai ir ženkliai augo (2021 m. panaudota lėšų 2,87 karto daugiau nei 2019 m.). Didžiausią įtaką didėjimui turėjo ŠMSM skirtos papildomos lėšos skaitmeniniam turiniui ir įrangai įsigyti.

*8 diagrama*

**Ugdymo lėšų vadovėliams ir kitoms mokymo priemonėms dydis, tenkantis vienam mokiniui, Eur**

*Duomenų šaltinis: ŠVIS*

Lėšos, kurias rajono bendrojo ir ikimokyklinio ugdymo mokyklos panaudojo naujiems vadovėliams ir mokymo priemonėms įsigyti nuosekliai ir ženkliai augo (2021 m. panaudota lėšų 2,87 karto daugiau nei 2019 m.). Didžiausią įtaką turėjo ŠMSM skirtos papildomos lėšos skaitmeniniam turiniui ir įrangai įsigyti.

*9 diagrama*

**Švenčionių rajono savivaldybės mokyklų įgytų kompiuterių per mokslo metus skaičius (vnt.)**

*Duomenų šaltinis: ŠVIS, Kultūros, švietimo, jaunimo ir sporto skyriaus informacija*

*10 diagrama*

**Bendrojo ugdymo mokyklų kompiuterių, naudojamų mokinių mokymui, skaičius**

*Duomenų šaltinis: ŠVIS, Kultūros, švietimo, jaunimo ir sporto skyriaus informacija*

*11 diagrama*

**Mokymui skirtų modernių kompiuterių, tenkančių 100-ui mokinių, skaičius**

*Duomenų šaltinis: ŠVIS, Kultūros, švietimo, jaunimo ir sporto skyriaus informacija*

***IŠVADA.*** *Pažanga padaryta. Savivaldybėje per 2019–2021 m. laikotarpį kompiuterių skaičius tenkantis 100-ui mokinių padidėjo 2,02 karto, lėšos, panaudotos vadovėliams ir kitoms mokymo priemonėms (įskaitant skaitmenizavimo lėšas) įsigyti padidėjo 2,87 karto.*

1. **Mokytojai**

*11 lentelė*

**Mokytojų skaičiaus kaita Švenčionių rajono savivaldybės bendrojo ugdymo mokyklose**

|  |  |  |  |  |  |
| --- | --- | --- | --- | --- | --- |
| **2015–2016** **m. m.** | **2016–2016****m. m.** | **2017–2018** **m. m.** | **2018–2019****m. m** | **2019–2020** **m. m.** | **2020–2021 m. m.** |
| 281 | 265 | 248 | 242 | 240 | 233 |

*Duomenų šaltinis: ŠVIS*

*12 diagrama*

**Mokinių, tenkančių vienam mokytojui, skaičiaus kaita**

*Duomenų šaltinis: ŠVIS*

Mokytojų skaičius rajono savivaldybės bendrojo ugdymo mokyklose mažėjo – 2020–2021 m. m. lyginant su 2015–2016 m. m. sumažėjo 17,1 %, tačiau mažesniu mastu nei mokinių skaičius. Mokinių skaičius, tenkantis vienam mokytojui 2015–2019 m. didėjo, 2019–2021 m. pradėjo mažėti, taip pat pradėjo didėti atotrūkis nuo analogiško Lietuvos bendro rodiklio (-1,45 ir -2,2).

*13 diagrama*

**Mokytojų (su priešmokyklinio ugdymo mokytojais), dirbančių ne vienoje mokykloje, dalis (proc.)**

*Duomenų šaltinis: ŠVIS*

Mokytojų skaičius, dirbančių ne vienoje mokykloje 2015–2020 m. m. didėjo (nuo 13,52% iki 17,08%) ir viršijo Lietuvos rodiklį. Pertvarkius 2020 m. mokyklų tinklą mokytojų dalis dirbančių ne vienoje mokykloje sumažėjo beveik keturis kartus.

*14 diagrama*

**Vidutinis mokytojų (su priešmokyklinio ugdymo mokytojais) amžius**

*Duomenų šaltinis: ŠVIS*

Vidutinis mokytojų amžius 2015–2016 m. m. – 2020–2021 m. m. nuosekliai didėjo (nuo 47,15 iki 49,96 metų) ir nors rajono savivaldybės mokytojų amžius išliko mažesnis nei visos Lietuvos mokytojų vidutinis amžius, tačiau beveik jį prisivijo).

*12 lentelė*

**Mokytojų metodininkų ir ekspertų skaičiaus ir dalies kaita Švenčionių rajono savivaldybės bendrojo ugdymo įstaigose**

|  |
| --- |
|  |
|  | **Mokslo metai** |
|   | **2015–2016** | **2016–2017** | **2017–2018** | **2018–2019** | **2019–2020** | **2020–2021** |
| Skaičius | 145 | 140 | 134 | 137 | 137 | 130 |
| Dalis (%) | 51,65 | 52,83 | 54,03 | 56,61 | 57,08 | 57,79 |

*Duomenų šaltinis: ŠVIS*

*15 diagrama*

|  |
| --- |
| **Mokytojų metodininkų ir ekspertų skaičiaus dalies kaita** |

*Duomenų šaltinis: ŠVIS*

Mažėjant bendram mokytojų skaičiui, mažėja ir aukštos kvalifikacijos mokytojų skaičius (2015–2021 m. sumažėjo 15), tačiau santykinė dalis tarp dirbančių mokytojų per tą patį laiką padidėjo 6% ir išliko ženkliai didesnė už analogišką Lietuvos rodiklį (57,72% ir 44,12 %).

Rajono savivaldybėje sumažėjo mokytojų, dirbančių ne pilnu etatu dalis. 2021 m. 40,77 % mokytojų turėjo mažesnį nei vieno etato krūvį (Lietuvoje – 48,74%). 2020 m. šis rodiklis buvo – 49,98 % (Lietuvoje – 52,1%). Pokytis per metus – 4,52 procentinio punkto.

***IŠVADA.*** *Pažanga padaryta. 2021 m. lyginant su 2019 m. sumažėjo mokytojų, dirbančių ne vienoje mokykloje dalis, sumažėjo mokytojų dirbančių ne pilnu etatu skaičius ir dalis. Tačiau Švenčionių rajono savivaldybėje, nors ir išlieka žemesnis nei vidutiniškai Lietuvoje, didėja vidutinis mokytojų amžius.*

1. **Mokymosi pasiekimai**

**Brandos egzaminai – pasirinkimai**

*13 lentelė*

**2020 m. ir 2021 m. egzaminą laikiusių abiturientų procentinė dalis iš bendro brandos egzaminus laikiusiųjų skaičiaus (be eksternų ir buvusių mokinių)**

|  |  |  |
| --- | --- | --- |
| **Valstybinis brandos egzaminas** | **Rajono bendrojo ugdymo mokyklų procentinė dalis** | **Šalies bendrojo ugdymo mokyklų procentinė dalis** |
| 2020 | 2021 | 2020 | 2021 |
| Lietuvių kalbos ir literatūra | 53,8 | 64,26% | 69,4 | 68,19% |
| Biologija | 11,9 | 22,06% | 21,4 | 25,09% |
| Chemija | 0,4 | 6,01% | 4,2 | 7,05% |
| Fizika | 5,1 | 5,88% | 8,6 | 11,33% |
| Geografija | 6,8 | 9,69% | 10,8 | 16,66% |
| Informacinės technologijos | 6,4 | 12,87% | 9,3 | 11,79% |
| Istorija | 20,8 | 21,01% | 32,0 | 31,81% |
| Matematika  | 41,1 | 51,63% | 62,3 | 60,62% |
| Užsienio k. (anglų) | 60,6 | 57,09% | 72,7 | 68,44% |
| Užsienio k. (rusų) | n.d. | 36,07% | n.d. | 22,16% |

*Duomenų šaltinis: NŠA*

2021 m. neigiamas skirtumas tarp VBE laikiusių rajono ir Lietuvos abiturientų procentinės dalies iš bendro egzaminus laikiusiųjų skaičiaus sumažėjo 6 iš 9 egzaminų, o informacinių technologijų egzaminą rinkosi santykinai daugiau rajono mokyklų abiturientų.

**Brandos egzaminai – vidutiniai įvertinimai**

*14 lentelė*

**Savivaldybės ir šalies** **mokyklų mokinių, 2020–2021 m. laikiusių VBE, vidutinių VBE įvertinimų palyginimas pagal dalykus (be eksternų ir buvusių mokinių)**

|  |  |  |  |
| --- | --- | --- | --- |
| **Valstybinis egzaminas** | **Švenčionių r.** | **Lietuva** | **Švenčionių r./Lietuvos egzaminų vidurkių santykis** |
| 2020 | 2021 | 2020 | 2021 | 2020 | 2020 |
| **Lietuvių k.** | 38,1 | 39,8 | 44,4 | 42,4 | 0,86 | 0,94 |
| **Matematikos** | 23,6 | 34 | 26,6 | 31,2 | 0,89 | 1,09 |
| **Anglų k.** | 64,1 | 57 | 71 | 55,1 | 0,90 | 1,03 |
| **Biologijos** | 53,7 | 50,9 | 55,1 | 50,7 | 0,97 | 1,00 |
| **Chemijos** | 61 | 52,7 | 52,3 | 46,6 | 1,16 | 1,13 |
| **Fizikos** | 47,1 | 52,8 | 46,5 | 42,7 | 1,01 | 1,23 |
| **Istorijos** | 48,3 | 52,5 | 54,2 | 47,4 | 0,89 | 1,11 |
| **Geografijos** | 51,3 | 53,2 | 48,1 | 47,3 | 1,07 | 1,12 |
| **Informacinių technologijų** | 48,7 | 40,5 | 46,7 | 43,1 | 1,04 | 0,94 |
| **Rusų k.** | - | 76,5 | - | 76,7 | - | 1,00 |

*Duomenų šaltinis: NŠA*

2021 m. 8 brandos egzaminų abiturientų vidutinis egzamino įvertinimas yra lygus arba aukštesnis už šalies bendrojo ugdymo mokyklų vidurkį, kitų 2 egzaminų balų vidurkis nesiekia respublikos vidurkio. 2020 m. tokių egzaminų buvo 4.

**Brandos egzaminai – apibendrinti VBE rezultatai**

*16 diagrama*

**Apibendrintų Švenčionių rajono savivaldybės mokyklų 2021 m. VBE rezultatų palyginimas su šalies rezultatais, naudojant standartizuotus taškus**

****

*Duomenų šaltinis: NŠA*

*17 diagrama*

**Švenčionių rajono savivaldybės 2021 m. VBE balų vidurkių palyginimas su šalies rezultatais, naudojant standartizuotus taškus**

****

*Duomenų šaltinis: NŠA*

Švenčionių rajono savivaldybės standartizuotas apibendrintas VBE rodiklis 2021 m. pirmą kartą šiek tiek (0,01) viršijo Lietuvos mokyklų vidurkį, o 2020 m. buvo žemesnis už Lietuvos mokyklų vidurkį (0,4). Taip pat teigiamas išliko ir savivaldybės standartizuotas visų VBE įvertinimų vidurkis (0,13 viršijo Lietuvos vidurkį, nors lyginant su 2020 m. šiek tiek sumažėjo (buvo 0,9). 2020 m. ir 2021 m. už Lietuvos vidurkį pagal standartizuotus VBE įvertinimų vidurkius buvo žemesnis 3 iš 9 VB egzaminų (2020 m. – istorijos, lietuvių k. ir anglų k., 2021 m. – lietuvių k., anglų k. ir informacinių technologijų).

*15 lentelė*

**Švenčionių rajono savivaldybės bendrojo ugdymo mokyklų abiturientų tolesnis mokymasis**

| **Metai** | **Abiturientų skaičius mokslo metų pabaigoje** | **Gavo brandos atestatus** | **Iš jų įstojo (proc. nuo gavusių brandos atestatus)** |
| --- | --- | --- | --- |
| **į universitetus** | **į kolegijas** | **į kitas mokymo įstaigas** |
| **Mokinių****skaičius** | **Proc.** | **Mokinių****skaičius** | **Proc.** | **Mokinių****skaičius** | **Proc.** | **Mokinių****skaičius** | **Proc.** |
| 2016 | 234 | 233 | 99,6 % | 82 | 35 % | 77 | 33 % | 32 | 14 % |
| 2017 | 213 | 198 | 93 % | 55 | 28 % | 57 | 29 % | 25 | 13 % |
| 2018 | 224 | 213 | 95 % | 60 | 28 % | 68 | 32 % | 35 | 16 % |
| 2019 | 158 | 155 | 98 % | 40 | 26 % | 38 | 25 % | 33 | 22 % |
| 2020 | 195 | 193 | 99 % | 64 | 33 % | 44 | 23 % | 39 | 20 % |
| 2021 | 164 | 164 | 100 % | 47 | 29 % | 40 | 24 % | 27 | 16 % |

*Duomenų šaltinis: Kultūros, švietimo, jaunimo ir sporto skyriaus informacija*

 *16 lentelė*

**Švenčionių rajono savivaldybės ir Lietuvos bendrojo ugdymo mokyklų abiturientų tolesnio mokymosi kaita**

|  |  |  |
| --- | --- | --- |
| **Metai** | **Švenčionių rajono savivaldybė** | **Lietuva** |
| Įgijusių vidurinį išsilavinimą, tais pačiais metais tęsiančių mokymąsi universitete dalis (proc.)  | Įgijusių vidurinį išsilavinimą, tais pačiais metais tęsiančių mokymąsi kolegijoje dalis (proc.) | Įgijusių vidurinį išsilavinimą, tais pačiais metais tęsiančių mokymąsi universitete ar kolegijoje dalis (proc.) | Įgijusių vidurinį išsilavinimą, tais pačiais metais tęsiančių mokymąsi universitete dalis (proc.)  | Įgijusių vidurinį išsilavinimą, tais pačiais metais tęsiančių mokymąsi kolegijoje dalis (proc.) | Įgijusių vidurinį išsilavinimą, tais pačiais metais tęsiančių mokymąsi PM įstaigoje dalis (proc.) |
| 2015 | 30,54 | 28,03 | 58,58 | 38,10 | 22,19 | 60,29 |
| 2018 | 28,17 | 29,58 | 57,75 | 34,70 | 21,38 | 56,08 |
| 2019 | 25,16 | 22,58 | 47,74 | 35,68 | 20,64 | 56,32 |
| 2020 | 26,47 | 22,06 | 48,53 | 38,03 | 19,25 | 57,27 |
| 2021 | 29 | 24 | 53 |  |  |  |

*Duomenų šaltinis: ŠVIS,*

2021 m. įstojusių į universitetus ir kolegijas abiturientų dalis Švenčionių rajone nežymiai padidėjo, tačiau, tikėtina, neigiamas skirtumas tarp Švenčionių r. savivaldybės ir Lietuvos analogiškų rodiklis išliko.

***IŠVADA.*** *Pažanga padaryta. 2021 m. tiek Švenčionių rajono savivaldybės standartizuotas apibendrintas VBE rodiklis (pirmą kartą), tiek savivaldybės standartizuotas visų VBE įvertinimų vidurkis viršijo Lietuvos vidurkį, sumažėjo 6 iš 9 egzaminų neigiamas skirtumas tarp VBE laikiusių rajono ir Lietuvos abiturientų procentinės dalies iš bendro egzaminus laikiusiųjų skaičiaus, 8 brandos egzaminų abiturientų vidutinis egzamino įvertinimas yra lygus arba aukštesnis už šalies bendrojo ugdymo mokyklų vidurkį (buvo 4), taip pat padidėjo įstojusių į universitetus ir kolegijas Švenčionių rajono abiturientų dalis. Tačiau stojimo į aukštąsias mokyklas ir valstybinius egzaminus pasirinkusių abiturientų dalis vis dar atsilieka nuo vidutinių Lietuvos mokyklų dydžių.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_*